เป็นร้านเล็กๆที่มีอาหารทานเล่น อาหารจานหลัก และแอลกอฮอล์ ไว้รองรับ ครบดีค่ะ เป็นร้านแบบเปิดโล่ง แต่มีหลังคานะ เพราะอยู่ในตัวโกดัง การตกแต่งจะเป็นโทนสีดูอบอุ่น มีเก้าอี้ เก๋ๆ หลายแบบเลย ค่ำๆมีดนตรีสดให้ฟังด้วยค่ะ ราคาอาหารปานกลางไม่แพงมาก

สั่งเป็นข้าวกุ้งกระเทียม กุ้งให้มาตัวค่อนข้างใหญ่เลย เนื้อเด้ง ซอสกระเทียมที่คลุกเคล้าตัวกุ้งมาก็หอมกลมกล่อมกลิ่นกระเทียม เค็มหวานกำลังดีค่ะ ทานกับข้าวหอมมะลิร้อนๆ อร่อยดี

เฟร้นฟราย รสชาติมาตรฐานปกติทั่วไป ให้มาปริมาณกำลังดี ซอสจิ้มอร่อย เป็นซอสสีส้มๆกับมายองเนสค่ะ
